79. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 182 της 5/8 Μαΐου 1984 (ΦΕΚ Α΄ 60) Τροποποίηση και συμπλήρωση διατάξεων που ρυθμίζουν θέματα των Σχολείων Μέσης Γενικής Εκπαίδευσης. Έχοντας υπόψη: 1.Τις διατάξεις της παρ. 6 του άρθρ. 28 και της παρ. 4 του άρθρ. 31 του Νόμ. 309/1976 «περί οργανώσεως και διοικήσεως της Γενικής Εκπαιδεύσεως». 2.Τις διατάξεις των παρ. 1 και 4 της κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων Η/5421/82 «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474/13.7.82 τ.Β΄). 3.Τις πράξεις 106/83 και 27, 30/84 του Κέντρου Εκπαιδευτικών Μελετών και Επιμορφώσεως (ΚΕΝΕ), στις οποίες διατυπώθηκε η σχετική γνώμη του, σύμφωνα με τις παρ. 2 και 3 του άρθρ. 2 του Νόμ. 186/85. 4.Τη σχετική γνωμοδότηση του Συμβουλίου της Επικρατείας που περιέχεται στη 241/84 πράξη του, με πρόταση του αρμόδιου Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-(Αντικαθίσταται το άρθρ. 7 Π.Δ. 465/ 1981, ΦΕΚ Α΄ 129, ανωτ. αριθ. 59). Άρθρ.2.-(Αντικαθίσταται το άρθρ. 8 Π.Δ. 465/ 1981, ΦΕΚ Α΄ 129, ανωτ. αριθ. 59). Άρθρ.3.-(Αντικαθίσταται το άρθρ. 2 Π.Δ. 155/ 1978, ΦΕΚ Α΄ 3, τόμ. 32Γ σελ. 568,17). Άρθρ.4.-Τα μαθήματα Γενικής Ωφελιμότητας της 5ης δέσμης, των οποίων η διδασκαλία προβλέπεται από το οικείο ωρολόγιο και αναλυτικό πρόγραμμα της τελευταίας τάξης Ημερησίων και Εσπερινών Λυκείων Γενικής Κατεύθυνσης, εξετάζονται στο σχολείο φοίτησης των μαθητών σύμφωνα με τις ισχύουσες για τις απολυτήριες εξετάσεις διατάξεις. 2.Τα θέματα των γραπτών εξετάσεων των μαθημάτων αυτών επιλέγονται σύμφωνα με τις διατάξεις του εδαφ. ΙΑ΄ του άρθρ. 3 του Π.Δ. 508/77 (ΦΕΚ 161 τ.Α΄ 9.6.77). 3.Ειδικά για την εξέταση της ξένης γλώσσας εφαρμόζονται οι διατάξεις της παρ. 1 του άρθρου τρίτου του Π.Δ. 452/81 (ΦΕΚ 124 τ.Α΄, 8.5.81). 4.Για το μάθημα «Μελέτη διαδικασιών παραγωγής και διοίκηση» δεν διενεργείται γραπτή απολυτήρια εξέταση. Ειδικά για το μάθημα αυτό ως βαθμός ετήσιας επίδοσης λαμβάνεται ο μέσος όρος των προφορικών βαθμών των τριών τριμήνων. Άρθρ.5.-(Καταργήθηκε από το άρθρ. 6 Π.Δ. 188/1985 (ΦΕΚ Α΄ 75), κατωτ. αριθ. 84). Άρθρ.6.-(Προστίθεται φράση στην περιπτ. η άρθρ. 16 Β.Δ. 490/1968, ΦΕΚ Α΄ 161, ανωτ. αριθ. 22). Άρθρ.7.-Από τη δημοσίευση του παρόντος καταργούνται οι διατάξεις του άρθρ. 7 του Π.Δ. 420/78 (κατατακτήριες εξετάσεις Ιδιωτικών Λυκείων) (ΦΕΚ 86 τ.Α΄, 30.5.78). Άρθρ.8.-Μετά τη δημοσίευση του παρόντος καταργούνται: 1.Οι διατάξεις του Π.Δ. 57/73 και της παρ. 3 του άρθρ. 27 του Π.Δ. 298/80. 2.Οι διατάξεις των άρθρ. 2 και 6 του Π.Δ. 155/ 1978. 